OzLabs/hebrew-wiki-articles huggingface dataset:
תבליט לכיש

פנורמה של החלק העיקרי של התבליטים המקוריים
העתקי התבליטים שמוצגים ב[[מוזיאון ישראל]] 

תבליט לכיש הוא תבליט אשורי המציג את המצור והניצחון האשורי על לכיש היהודית במסגרת מסע סנחריב בלבנט ב־701 לפנה"ס.

התבליט נוצר בין השנים 681–700 לפנה"ס כקישוט בארמון הדרום־מערבי של המלך סנחריב בנינוה הבירה. הוא נמצא כיום במוזיאון הבריטי בלונדון. חדר הארמון שבו התגלה התבליט בשנים 1845–1847, שממדיו 12×5.1 מטרים, היה מכוסה במלואו בתבליט לכיש.

==גילוי וזיהוי==
התבליט התגלה על ידי הארכאולוג וההיסטוריון הבריטי אוסטן הנרי לייארד בחפירות בשנים 1845–1847. בהתייחסו לכיתוב מעל דמותו היושבת של סנחריב, ניתח לייארד את הסצנה המתוארת בתבליט והגיע למסקנה שהוא מתאר את כיבוש העיר לכיש בידי סנחריב. לדבריו, "סדרת תבליטים מעניינת מאוד זו הכילה, יתר על כן, ייצוג ללא ספק של מלך, עיר ועם, שאת שמותיהם אנחנו מכירים, ואירוע המתואר בכתובי הקודש".

== הכתובות ==
הסצנה נושאת הכתובת בתבליטי לכישמעל סצנה אחת בתבליט מופיעה כתובת; בסצנה המלך יושב על כס, רגליו על הדום, ומפקדי צבא עומדים לפניו, כנראה מתארים את השלל מלכיש.<ref></ref> תוכן הכתובת הוא (בתעתיק לאותיות לטיניות, כולל שומרוגרמות באותיות גדולות):<ref name=":0"></ref>

משמעות הכתובת היא: .<ref name=":0"></ref> 

== פרשנות==
האירועים סביב כיבוש לכיש מתועדים במספר מקורות מהמאה ה-8 לפנה"ס; בתנ"ך, במנסרות אשוריות בכתב יתדות ובחפירות הארכאולוגיות בתל לכיש. כיבוש ערי ממלכת יהודה בידי סנחריב, ללא בירתה ירושלים, מוזכרים במקרא, בספר מלכים, בספר דברי הימים ובספר ישעיהו.

במנסרת סנחריב נטען כי סנחריב השמיד 46 ערים מבוצרות ועיירות ביהודה ולקח שבויים. הוא גם טען שהוא שם מצור על המלך חזקיהו בירושלים "כמו ציפור בכלוב". ההיסטוריון לסטר גראב וחוקרים אחרים רואים כיום את העיר המוצגת בתבליט לכיש כירושלים. הם מציינים כי מכיוון שירושלים לא נכבשה על ידי האשורים, האמן מנינוה שגילף את התבליט "הוסיף פשוט את שם העיר לקיטסו [=לכיש] במקומה". חוקרים אחרים סבורים כי המצור על ירושלים אינו מתואר בתבליט לכיש מכיוון שירושלים לבסוף לא נכבשה. גודל התבליט ומיקומו בחדר המרכזי בארמון, מעיד על החשיבות שנתן לקרב זה והניצחון על יהודה.

== ראו גם ==
* תבליט ציד האריות של אשורבניפל
* תבליט הובלת העצים
* רשימת ממצאים מרכזיים בארכאולוגיה מקראית

==לקריאה נוספת==
* זהר עמר, הגידולים החקלאיים על-פי תבליט לכיש, בית מקרא, קנ"ח, (התשנ"ט), עמ' 356-350.
<div class="mw-content-ltr">
* 
* 
* 
*
</div>

==קישורים חיצוניים==

==הערות שוליים==

קטגוריה:תבליטים אשוריים
קטגוריה:כתובות באכדית, באשורית ובבבלית
קטגוריה:סנחריב
קטגוריה:מסמכים היסטוריים
קטגוריה:אוספי המוזיאון הבריטי
קטגוריה:מבנים ויצירות שהועתקו ממקומם
קטגוריה:מוזיאון ישראל: ארכאולוגיה
קטגוריה:ארכאולוגיה מקראית
הוברט פולק

הוברט יצחק פולק (בגרמנית: Hubert Pollack; 26 בינואר 1903 – 18 ביוני 1967) היה יהודי-גרמני שהציל יחד עם חבריו מספר רב של יהודים בשואה בגרמניה. הוא שימש בתפקידים שונים בקהילה היהודית בגרמניה, ולאחר עלייתו לישראל שירת בהגנה ובצה"ל.

==ביוגרפיה==
הוברט פולק נולד בברלין לווילהלם ויוהנה.
תעודת הזהות של הוברט פולק עם חותמת הגסטפו
אדם דליות ואביו הוברט פולק בעת הסרטת הסרט הדוקומנטרי "האיש הנעלם - הסיפור של וילפריד ישראל"
פולק למד באוניברסיטת הומבולדט של ברלין בין השנים 1921–1927, וסיים תואר דוקטור בכלכלה ופילוסופיה.
בשנים 1923–1929, עבד במשרדי קרן היסוד במדינת ריינלנד וסטפאליה-בון.

בשנים 1930–1933 ניהל את משרד הסטטיסטיקה של הקהילה היהודית בברלין. בין השנים 1933–1939, שימש כיועץ במשרד פלסטינה של הקהילה בברלין, באותן שנים עבד מול קפטן פרנסיס פרנק פולי, קצין ביון בריטי שהוצב בברלין, בכיסוי של מנהל משרד האשרות בשגרירות בריטניה.
ביחד עם קפטן פולי ווילפריד ישראל שהיה המנהל שלו ב"חברת העזרה היהודית", הם יוצרים מנגנון שפועל בסודיות מוחלטת ותחת סכנה מוחשית. חלוקת העבודה ברורה: וילפריד מקבל את הפניות מהיהודים, מרכז את השמות, מגייס את הכסף הדרוש ומעביר אותו לפולק. פולק יוצר קשרים עם קצינים בגסטאפו, מעביר אליהם בחשאי את השמות שקיבל מוילפריד, יחד עם כספי השוחד. פולי מספק את אשרות היציאה, תוך שהוא שם דגש מיוחד על יהודים שנמצאים כבר ברשימות השחורות של הגסטאפו. סיפור מנגנון ההצלה מוזכר ומוסבר בסרט האיש הנעלם – הסיפור של וילפריד ישראל. <ref> Smith, Michael (1999) Foley: The spy who saved 10,000 Jews. London: Hodder & Stoughton. .</ref> של יונתן ניר.
<ref>Naomi Shepherd: Wilfrid Israel, German Jewry's Secret Ambassador by Weidenfeld and Nicolson, London, in 1984</ref>

"בדקה התשעים", אוגוסט 1939 יצא הוברט פולק עם משפחתו את ברלין, בסיועו של קפטן פולי ועלה לארץ ישראל (פלשתינה).

על סמך עדותו של הוברט פולק שניתנה ב-1944 במסמך בן 14 עמודים, שחלקים ממנה נשמעו במשפט אייכמן ב-1961, קיבל קפטן פולי מיד ושם את התואר 'חסיד אומות העולם'.

פרטים רבים על פועלם המשותף, בספר: פולי המרגל שהציל 10,000 יהודים מאת מייקל סמית.
כדי לעשות מעט להנצחת פרנסיס פולי, אסף מניצולים ויוצאי ברלין תרומות על מנת להנציח את האיש, בנטיעת יער על שמו, ביערות קק"ל בכניסה לקיבוץ הראל, בדרך לירושלים.

ד"ר פולק שירת בהגנה באזור ירושלים, תוך כדי עבודתו בממשל המנדט, לחם במצור בירושלים והמשיך כקצין מחקר באמ"ן עד לפרישתו לגמלאות. הוא נפטר שבוע לאחר מלחמת ששת הימים ונקבר בבית העלמין הדרום.

==הערות שוליים==

קטגוריה:מצילים בשואה: גרמניה
קטגוריה:חיילי אגף המודיעין
קטגוריה:לוחמי ההגנה
קטגוריה:ישראלים ילידי גרמניה
קטגוריה:עובדי קרן היסוד
קטגוריה:אנשי העלייה החמישית
קטגוריה:ישראלים שנולדו ב-1903
קטגוריה:ישראלים שנפטרו ב-1967
קטגוריה:אישים הקבורים בבית העלמין הדרום
מסביב לעולם בשמונים יום (סדרת טלוויזיה, 2021)

מסביב לעולם בשמונים ימים (באנגלית: Around the world in 80 days) היא סדרת דרמת הרפתקאות תקופתית בריטית, המבוססת על רומן באותו שם מאת ז'ול ורן משנת 1873.<ref></ref><ref></ref>

== עלילה ==
העלילה מתמקדת סביב פיליאס פוג, שמהמר על 20 אלף ליש"ט עם חברים סנוביים במועדון הרפורמי היוקרתי שהוא יוכל להקיף את העולם תוך 80 יום.<ref>https://www.radiotimes.com/news/tv/2020-09-24/around-the-world-in-80-days-release-date/</ref> אליו מצטרפים משרתו החדש פספרטו והעיתונאית אביגיל פיקס.

== שחקנים ודמויות ==
* דייוויד טננט בתפקיד פיליאס פוג
* ליאוני בנש בתפקיד אביגיל פיקס
* איברהים קומה בתפקיד פספרטו
* שיוואני גאי בתפקיד אאודה

== הפקה ==
הצילומים נערכו בדרום אפריקה וברומניה. הצילומים הושעו במרץ 2020 בשל מגפת הקורונה, אך הם התחדשו ב-1 באוקטובר אותה שנה.<ref></ref>

== קישורים חיצוניים ==

==הערות שוליים==

קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה בריטיות
קטגוריה:ז'ול ורן
מעוז צבי

מעוז צבי הוא מאחז בצפון השומרון, מערבית ליישוב מבוא דותן, המונה כיום כ-22 משפחות. תושבי היישוב עוסקים בחקלאות, קיימות ומלאכות כפיים, ומאמינים בשילוב בין האדם והאדמה ובשמירה על ערכי הטבע הייחודיים לאזור. במרכז היישוב קיים בית מדרש שבו מקיימים תושבי המאחז תפילות ושיעורים.

== היסטוריה ==
בחג הפורים תשס"א (2001), בעיצומה של האינתיפאדה השנייה, יום אחד לפני שאריאל שרון הציג את ממשלתו הראשונה בפני הכנסת, עלו חמש משפחות ממבוא דותן לחורשה עבותה ממערב ליישוב, גבעה מיוערת בעצי אורן אשר נטעה בראשית שנות ה-80 על מנת לשמור על אדמות המדינה, והשתכנו במספר קראוונים שהוצבו בינות לעצים. אחד מהמתיישבים היה צביקה שלף ממייסדי היישוב מבוא דותן.

ארבעה חודשים לאחר מכן, בט' סיוון תשס"א, 31 במאי 2001, נרצח צביקה שלף, בירי מרכב חולף בכניסה לבאקה א-שרקייה, כשעשה דרכו מהמאחז לכיוון נתניה<ref>חגי הוברמן, כנגד כל הסיכויים, הוצאת ספריית נצרים עמ' 420.</ref>. חברי מבוא דותן החליטו לקרוא למאחז "מעוז צבי" על שמם של בני משפחת שלף: צביקה שלף, ובנו היחיד עומר, שנהרג בטיול בהודו כ-3 שנים לפני הרצח.

בשנת 2007 דוד ושיינה בוצר הקימו במקום חווה חקלאית בשם "חוות עמק דותן" חווה שמטרתה קליטת נוער נושר ושמירה על אדמות מדינה מפני השתלטות פלסטינים באמצעות מרעה.

במרוצת השנים, לצד החווה התפתח יישוב צעיר, אשר תושביו עוסקים ומתפרנסים מחקלאות אורגנית, תיירות, אומנות ומלאכת כפיים. נכון ל-2022, גרים ביישוב כ-100 תושבים, והמאחז הוא הגדול ביותר בצפון השומרון.

== אתרי טבע ותצפיות נוף ==
תצפית שלפים במעוז צבי
תצפית על עמק דותן ממצפה עמק דותן שבמעוז צבי
מצפה עמק דותן – מצפה דותן הוא מצפה הצופה על עמק דותן. במקום פרגולת עץ, ספסלי ישיבה בצל עצי זית ועמדת הדרכה קולית שהוקמה על ידי מרכז קטיף להנצחת מורשת גוש קטיף וצפון השומרון, המספרת את סיפורי העמק: מכירת יוסף, קרב עמק דותן במלחמת ששת הימים, וסיפור ההתיישבות העברית המתחדשת בצפון השומרון.<ref>דביר רביב, אלינסון נתנאל, המדריך למטייל בשומרון לב ההר וצפון השומרון, עמ' 252</ref>

שביל עמית - שביל מסומן צמוד למרפסת נוף עמק דותן, על שם החייל עמית בן יגאל.

תצפית שלפים - לצדה של התצפית הגדולה, תצפית נוספת ובה לוח הנצחה לזכרם של צביקה ועומר שלף.

יער נעמי שמר- יער אורנים הכולל מסלולי הליכה מסומנים, שבילי אופניים ותצפיות. אנשי מעוז צבי נטעו במקום חורש ארצישראלי של אלות ואלונים, עצי ארז ואקליפטוס. החורש נשמר על ידי מרעה מבוקר.

מצפה נריה מעל נחל חדרה, תצפית של 360 מעלות. ממקום זה ניתן לצפות לרכס חומש בדרום-מזרח, ובמערב אל מורדות צפון השומרון והשרון עד לים התיכון.

== בעלי חיים ==
קשת במעוז צבי]]
במרחב חיים בעל חיים רבים ביניהם עדר צבאים ארץ ישראלי, זאבים ומקננים עופות דורסים: עיט צפרדעים, חיוויאי, כוס החורבות ואוח. בעונת הנדידה ניתן לצפות בנדידת עגורים וחסידות.

== קישורים חיצוניים ==
* [https://www.tourshomron.org.il/%D7%97%D7%95%D7%95%D7%AA-%D7%9E%D7%A2%D7%95%D7%96-%D7%A6%D7%91%D7%99/ חוות מעוז צבי] באתר תיירות שומרון

== הערות שוליים ==

קטגוריה:מאחזים ביהודה ושומרון
קטגוריה:השומרון: יישובים
קטגוריה:ישראל: יישובים הקרויים על שם אישים
קטגוריה:ישראל: יישובים הקרויים על שם חללי הטרור
קטגוריה:מועצה אזורית שומרון
קטגוריה:מבוא דותן
קטגוריה:צפון השומרון
קטגוריה:יישובים שהוקמו ב-2001
דון גרייבס

דונט דומיניק גרייבס הבן (באנגלית: .Donet Dominic Graves, Jr) הוא בנקאי ופקיד ממשל אמריקאי, המכהן כסגן מזכירת מחלקת המסחר של ארצות הברית בממשל הנשיא ג'ו ביידן. 

== ביוגרפיה ==
גרייבס השלים לימודי תואר ראשון במדע המדינה ובהיסטוריה בוויליאמס קולג', ולאחר מכן קיבל תואר שני במשפטים מבית הספר למשפטים של אוניברסיטת ג'ורג'טאון<ref></ref>. לאחר סיום לימודיו הגבוהים הועסק גרייבס יועץ מדיניות במחלקת האוצר של ארצות הברית<ref></ref>.

במהלך כהונתו של נשיא ארצות הברית ברק אובמה, שימש גרייבס כמנכ"ל של המועצה המייעצת להתאוששות כלכלית לנשיא <ref> </ref>. עם פירוק המועצה שימש גרייבס כיועץ סגנו של אובמה, ג'ו ביידן.

עם תום כהונתו של הנשיא אובמה, גרייבס עבד כמנהל בכיר של מספר יוזמות קהילתיות<ref></ref>. בינואר 2021 הודיע הנשיא הנבחר ביידן, כי בכוונתו למנות את גרייבס לסגן מזכירת המסחר בממשלו העתידי<ref></ref><ref></ref>. ב-13 במאי אישר הסנאט של ארצות הברית את מינויו לתפקיד ברוב של 89 תומכים מול שבעה מתנגדים, והוא הושבע לתפקידו יממה לאחר מכן.

==קישורים חיצוניים==

== הערות שוליים ==

קטגוריה:בוגרי ויליאמס קולג'
קטגוריה:בוגרי בית הספר למשפטים באוניברסיטת ג'ורג'טאון
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:בנקאים אמריקאים
קרחון אייסברייקר

קרחון אייסברייקר (באנגלית: Icebreaker Glacier) הוא קרחון עמק גדול, באזור חוף בורכגרווינק בארץ ויקטוריה שבאנטארקטיקה.

הקרחון ממוקם 16 קילומטרים צפונית-מזרחית להר מונטיגל.

הקרחון מנקז את המישור שבין הרי מונטיגל והר מרצ'יסון; הקרחון זורם לכיוון דרום-מערב מרכס מאונטניר.

בשפכו, בסמוך לנקודת הרמס, הקרחון מתמזג עם קרחון פיצג'רלד.

והקרחון המשולב נשפך אל מפרץ ליידי ניונס.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

השם ניתן להוכרת הסיוע שניתן לחקר אנטארקטיקה על ידי צי ארצות הברית ומשמר החופים של ארצות הברית, אשר סייעו, בין היתר, בספינות שוברות קרח למחקר אנטארקטיקה (באנגלית "אייסברייקר" משמעו "שובר קרח"), וכן סייעו בתמיכה ובמתן מדענים, ובספינת נוספות אשר הובילו צוותים, ציוד ואספקה.

== לקריאה נוספת ==

<div class="mw-content-ltr">• Sergio Rocchi, Pietro Armienti, Massimo D'Orazio, Sonia Tonarini, Jan R. Wijbrans, Gianfranco Di Vincenzo, [https://agupubs.onlinelibrary.wiley.com/doi/full/10.1029/2001JB000515 Cenozoic magmatism in the western Ross Embayment: Role of mantle plume versus plate dynamics in the development of the West Antarctic Rift System], Journal of Geophysical Research, Solid Earth, Volume 107, Issue B9, September 2002, Pages ECV 5-1-ECV 5-22, https://doi.org/10.1029/2001JB000515</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:7252 קרחון אייסברייקר] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20962 קרחון אייסברייקר] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113605 קרחון אייסברייקר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6844&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אייסברייקר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7252&fid=antgeo_111 תצלום לוויין של אזור קרחון אייסברייקר]
* [https://www.mindat.org/feature-6635391.html קרחון אייסברייקר] באתר mindat

== הערות שוליים ==

אייסברייקר
אייסברייקר
קרחון פיצג'רלד (אנטארקטיקה)

קרחון פיצג'רלד (באנגלית: Fitzgerald Glacier) הוא קרחון גדול באזור חוף בורכגרווינק, בארץ ויקטוריה, שבאנטארקטיקה.

הקרחון מנקז את המורדות הדרומיים והמערביים של הר מרצ'יסון, ומוצאו ממפלי הקרח שעל מדרונות אלה. הקרחון נשפך אל מפרץ לידי ניונס.

בשפכו, בסמוך לנקודת הרמס, הקרחון מתמזג עם קרחון אייסברייקר, וכ-2 קילומטרים לאחר המיזוג, שניהם יחד נשפכים אל מפרץ לידי ניונס.

== היסטוריה ==
=== מקור השם ===

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).

הקרחון נקרא על שם אי. בי. פיצג'רלד (E.B. Fitzgerald), שהיה סגן מפקד משלחת הסקר הגאולוגי.

== לקריאה נוספת ==

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA279&lpg=PA279&dq=%22Fitzgerald+Glacier%22+Antarctica&source=bl&ots=5dCrhJ7-DH&sig=ACfU3U1PqcmJHuDc6-ADwZEpD4HRSY5k6w&hl=en&sa=X&ved=2ahUKEwiQo6eK2qXuAhW5VBUIHbcdCOY4ChDoATAIegQIBxAC#v=onepage&q=%22Fitzgerald%20Glacier%22%20Antarctica&f=false The Ross Orogen of the Transantarctic Mountains], P 41</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:4962 מידע גאוגרפי והיסטורי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20806 קרחון פיצג'רלד] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=125137 קרחון פיצג'רלד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4648&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פיצג'רלד] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=4962&fid=antgeo_108 תצלום לוויין של אזור קרחון פיצג'רלד]
* [https://www.mindat.org/feature-6633147.html קרחון פיצג'רלד] באתר mindat

== הערות שוליים ==

פיצג'רלד
פיצג'רלד
נסקפה

נסקפה (Nescafé) הוא מותג קפה מתוצרת חברת נסטלה השווייצרית. השם הוא הלחם בסיסים של המילים "נסטלה" ו"קפה".<ref name="Nescafé Coffee History"></ref> נסטלה הציגה לראשונה את מותג קפה הדגל שלה בשווייץ ב-1 באפריל 1938.

== היסטוריה ==
נסטלה החלה בפיתוח מוצר קפה בשנת 1930, ביוזמת ממשלת ברזיל, כדי לסייע בשימור העודף הגדול של קציר הקפה הברזילאי השנתי.

מקס מורגנטלר הוביל את פרויקט הפיתוח. נסטלה הציגה את המוצר החדש בשם המותג "נסקפה – Nescafé" ב-1 באפריל 1938.<ref name="Nescafé Coffee History"></ref>
נסקפה הוא אבקת קפה נמס, שהפך למצרך אמריקאי במהלך מלחמת העולם השנייה.<ref name=":0"></ref>

בשנת 1965 הציגה נסטלה מותג קפה מיובש בהקפאה בשם "נסקפה זהב - Nescafé Gold" באירופה.<ref name="Nescafé Coffee History"></ref>

בשנת 1966 פיתחה נסטלה מותג קפה מיובש בהקפאה בשם Taster's Choice.<ref name=":0"></ref>

בשפת הסלנג העברית, קיבל שם המותג "נס קפה" (או בקצרה - "נס"), כינוי לקפה נמס בכלל.

== שיווק ==
בארצות הברית השתמשה נסטלה בשם נסקפה על מוצריה עד סוף שנות השישים. מאוחר יותר הציגה נסטלה מותג חדש בקנדה ובארצות הברית בשם "Taster's Choice", שהחליף את Nescafé. החברה ממשיכה למכור את Taster's Choice כמוצר נפרד, שממותג כנעלה על Nescafé ונמכר במחירים גבוהים יותר.

בשנת 2003 הציגה החברה מחדש את המותג Nescafé בקנדה ובארצות הברית, והמוצר ידוע כיום בשם Nescafé Taster's Choice. הוא נמכר בסופרמרקטים בצפון אמריקה באריזות זכוכית ופלסטיק כאחד.

בעוד המותג Nescafé נוצר לקפה נמס, הוא שימש לאחר מכן כמותג מטרייה במספר מוצרי קפה נמס, כולל, בבריטניה, קפה זהב מיובש ובלנד 37.

בשנת 2006 השיקה נסקפה את מערכת מכונות הקפה החדשה "Dolce Gusto" ("טעם מתוק" באיטלקית). המערכת מאפשרת לצרכנים להכין בעצמם סגנונות שונים של קפה (קפוצ'ינו, לאטה מקיאטו, אספרסו וכו'). בנוסף, ניתן להכין שוקו חם ומשקאות קרים באמצעות המכונה. המכונות נמכרות כעת ביותר מ-60 מדינות. בניגוד למוצרי Nescafé אחרים, רוב משקאות דולצ'ה גוסטו משתמשים בפולי קפה קלויים וטחונים, במקום בקפה נמס.

בבריטניה באוגוסט 2009 חשפה נסטלה קמפיין פרסומי של 43 מיליון ליש"ט עבור נסקפה, תוך התמקדות בטוהר הקפה שלו והציג את הקו "הקפה במאורו".

== ראו גם ==
* נספרסו – מותג קפה נוסף מתוצרת נסטלה

== קישורים חיצוניים ==

* 

== הערות שוליים ==

קטגוריה:נסטלה
קטגוריה:מותגי קפה
יוהאן גוטפריד קנפלר

יוהאן גוטפריד קנפלר (בגרמנית: Johann Gottfried Knöffler; 1715, סקסוניה – 1779, דרזדן) היה פסל גרמני הומניסט.

קנפלר יצר ארבעה פסלים כאלגוריות לארבעת המזגים באמצעות פוטו. העתקים מצויים בגן טירפארק בברלין, המקור שמור במוזיאון בודה בחדר המדרגות המפואר.

==גלריית ארבעת המזגים==
<gallery>
The Sanguine, from the Four Humors by Gottfried Knöffler-Bode Museum.jpg|אלגוריה של חברתיות (מזג סנגוויני) במוזיאון בודה
The Melancholic, from the Four Humors by Gottfried Knöffler-Bode Museum.jpg|אלגוריה של דכדוך (מזג מלנכולי) במוזיאון בודה
The Choleric, from the Four Humors by Gottfried Knöffler-Bode Museum.jpg|אלגוריה של אופוריה (מזג כולרי) במוזיאון בודה
The Phlegmatic, from the Four Humors by Gottfried Knöffler-Bode Museum.jpg|אלגוריה של עייפות (מזג פלגמטי) במוזיאון בודה
</gallery>

== ראו גם ==
* ארבע הליחות

==קישורים חיצוניים==

קטגוריה:פסלים גרמנים
קטגוריה:ילידי 1715
קטגוריה:נפטרים ב-1779
מרתה ואגו

מרתה ואגו (בהונגרית: Vágó Márta; בודפשט, 6 ביולי 1903<ref></ref> – בודפשט, 22 באפריל 1976) הייתה סופרת יהודייה-הונגרייה אהבתו והמוזה של המשורר אטילה יוז'ף (1905–1937). אביה, יוז'ף ואגו (1877–1948), היה כלכלן ועיתונאי של הפסטר לויד.

== ביוגרפיה ==
מרתה ואגו נולדה בבודפשט במשפחה יהודית כבתם של יוז'ף ואגו ושל וילמה שרמן. סבה וסבתה מצד אביה היו מור וייס וינקה הולנדר, סבה וסבתה מצד אמה היו אדולף שרמן (1842–1904), קצין הרפואה הראשי של בודפשט, ולאונטין שמלבאך (1849–1893). 

השקפת עולמה עוצבה על ידי החברים של המשפחה – פאל סנדה, ז'יגמונד קונפי, קארוי (קרל) מנהיים, קארוי (קרל) פולני, רוסטם ואמברי, לאיוש הטווני, אנה לסנאי ועוד. 

בשנת 1927 למדה אצל קרל יאספרס בהיידלברג. היא הכירה את המשורר אטילה יוז'ף בשנת 1928. לאחר מכן למדה בלונדון מהסתיו באותה שנה ואחר כך בברלין. 

ב-3 באפריל 1930 נישאה לפרופסור הוגו סטרליצר, מרצה באקדמיה למוזיקה. היא התגרשה בשנת 1933, חזרה להונגריה ויצרה קשר הדוק מחדש עם אטילה יוז'ף. 

היא הייתה מעורבת בעריכת כתב העת ספ סו (Szép Szó). בשנות הארבעים הייתה כתבת של "הכוכב ההונגרי" (Magyar Csillag) שהיה כתב עת ספרותי וביקורתי, יורשו של הניוגט במהלך מלחמת העולם השנייה. כתביה הופיעו בשני כתבי העת האלה (ככל שהחוקים האנטי יהודיים איפשרו זאת) היא זו שהפנתה את תשומת לבו של אטילה יוז'ף לחשיבותה של הסוציולוגיה. ההתכתבויות שלהם עשירות. היא כתבה את זיכרונותיה בין השנים 1942–1943 שהופיעו כספר רק בשנת 1975.

היא הובאה למנוחת עולמים בבית הקברות היהודי ברחוב קוזמה בבודפשט.

== עבודתה העיקרית ==
* אטילה יוז'ף (1975)

== לקריאה נוספת ==
* מיהו מי בספרות ההונגרית? ספרי מאגר 
* מיהו מי בספרות ההונגרית? בודפשט, 1999 
* [http://moly.hu/konyvek/vago-marta-jozsef-attila מרתה ואגו: אטילה יוז'ף]
* לקסיקון ביוגרפי הונגרי: 1978–1991.
*[https://mek.oszk.hu/00000/00019/html/v/i013944.htm סופרים הונגרים בני זמננו]

== הערות שוליים ==

קטגוריה:יהודיות הונגריות
קטגוריה:סופרות יהודיות הונגריות
קטגוריה:עיתונאיות יהודיות הונגריות
קטגוריה:ניצולות השואה
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1903
קטגוריה:הונגרים שנולדו ב-1903
קטגוריה:נפטרות ב-1976
קטגוריה:הונגרים שנפטרו ב-1976
בלה ואגו (היסטוריון)

בלה ואגו (בהונגרית: Vágó Béla; סיגט, 6 ביוני 1922 – חיפה, 2020) היה היסטוריון ישראלי-יהודי-הונגרי יליד טרנסילבניה, פרופסור להיסטוריה באוניברסיטת חיפה.

==קורות חיים==
בין השנים 1949–1957 היה עוזר פרופסור ב"אוניברסיטת בויאי" בקלוז'-נאפוקה ואחר כך מרצה. מחקריו פורסמו בכתב העת "דרך שלנו" (בהונגרית: Utunk - שהיה שבועון ספרותי, אמנותי וביקורתי של ההונגרים ברומניה) ובכתב העת של האוניברסיטה. הוא עלה לישראל עם משפחתו בשנת 1957. בישראל כתב ופרסם את עבודותיו באנגלית. בנו הוא הפרופסור להיסטוריה רפאל ואגו.

== עבודותיו ==
* חברת הסקלרים בעידן סכנת מדפלבה; בוקרשט, 1957
* Jews and non-Jews in Eastern-Europe 1918-1945; szerk. Béla Vágó, George L. Mosse; University of Haifa, Centre for East-Central European Studies, Haifa, 1974 (A Halsted Press book)
*The shadow of the swastika. The rise of fascism and anti-semitism in the Danube Basin, 1936-1939; Saxon House, Farnborough, 1975<ref>Ezen kötetét, The Shadow of the Swastika (בעברית:הצל של צלב הקרס) גם ברומנית יצא לאור Umbra svasticii : naşterea fascismului şi a antisemitismului în Bazinul Dunării : 1936-1939 / Bela Vago ; trad. de Corina Tiron. Bucureşti : Curtea Veche, 2003. 421 p.</ref>
* Jewish assimilation in modern times; szerk. Vágó Béla; Westview Press, Boulder, 1981
* The Holocaust in Hungary forty years later; szerk. Randolph L. Braham–Vágó Béla; Social Science Monographs, Boulder, 1985 (East European monographs)
* Umbra svasticii. Naşterea fascismului şi a antisemitismului în Bazinul Dunării. 1936-1939 (The shadow of the swastika); románra ford. Corina Tiron; Curtea Veche, Bucureşti, 2003 (Ideea Europeana)

== לקריאה נוספת ==
* [https://lexikon.kriterion.ro/szavak/4892/ לקסיקון ספרותי הונגרי ]: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010.
* צ'אבה נאג': לקסיקון ספרות המהגרים ההונגרים. המוזיאון הספרותי פטפי והמרכז לספרות בת זמננו, 2000.
==קישורים חיצוניים==
* 

== הערות שוליים ==

קטגוריה:היסטוריונים ישראלים
קטגוריה:ישראלים ילידי הונגריה
קטגוריה:ניצולי השואה: רומניה
קטגוריה:ניצולי השואה: הונגריה
קטגוריה:היסטוריונים יהודים הונגרים
קטגוריה:עולים בשנות ה-1950
קטגוריה:ישראלים שנולדו ב-1922
קטגוריה:ישראלים שנפטרו ב-2020
יוז'ף ואגו (כלכלן)

יוז'ף ואגו (במקור וייס,<ref>Az engedélyt tartalmazó BM rendelet száma/évszáma: 78796/1898. Forrás: MNL-OL 30808. mikrofilm 954. kép 3. karton Névváltoztatási kimutatások 1898. év 171. oldal 14. sor</ref> בהונגרית: Vágó József; אובודה, 21 בינואר 1877<ref></ref> – בודפשט, 9 בספטמבר 1948)<ref></ref> היה כלכלן בולט בעל חשיבה רדיקלית, סופר בתחום הכלכלי, עיתונאי מנהל דסק ובעל טור יהודי-הונגרי, מנכ"ל המכון ההונגרי למחקר כלכלי, אביה של מרתה ואגו.

== קורות חיים ==
יוז'ף ואגו נולד במשפחה יהודית כבנם של מור וייס, סוחר יליד מישקולץ ושל ינקה הולנדר (1852–1901).<ref></ref> <ref></ref> ואגו היה פקיד לשכת המסחר והתעשייה של בודפשט בין השנים 1897 עד 1920, לימים המזכיר הכללי של הלשכה. בשנת 1912 הוקם ביוזמתו "מרכז מדיניות המכס ההונגרי". הוא פרש בשנת 1920 וערך במשך שנים את הטור הכלכלי עבור היומון בשפה הגרמנית פסטר לויד שהופיע בבודפשט. בין 1940 לבין 1946 (למעט בעת הכיבוש הגרמני) היה מנכ"ל המכון ההונגרי למחקר כלכלי (Magyar Gazdaságkutató Intézet). 

הוא היה עיתונאי וכלכלן מצוין. המייסד של "מרכז מדיניות המכס", ממייסדי "המכון למחקר כלכלי" ובמשך שנים ארוכות המזכיר הכללי "לשכת המסחר והתעשייה של בודפשט", שבמהלך פעילותה חינך ושילב בחיים הציבוריים דור שלם של כלכלנים צעירים ומוכשרים. הוא תמך וטיפח גם כישרונות ספרותיים בתקופה בין שתי מלחמות העולם. דוחותיו המקיפים על התנאים הכלכליים של הונגריה, שהתפרסמו מדי שנה, שימשו כיצירת מקור מוערכת ברחבי העולם. מאז תום מלחמת העולם השנייה פעל באגף הכלכלי של הבנק הלאומי ההונגרי.<ref></ref> 

הוא פרסם את השנתון הכלכלי בשפה הגרמנית: Die Volkswirtschaft Ungarns במשך כמה שנים.

יוז'ף ואגו הובא למנוחת עולמים בבית הקברות היהודי ברחוב קוזמה בבודפשט.

== חייו הפרטיים ==
אשתו הייתה וילמה שרמן (1875–1944) בתם של דר' אדולף שרמן, קצין הרפואה הראשי של בודפשט, ושל לאונטין שמאלבך, איתה התחתן ב-16 בספטמבר 1902 בבודפשט.<ref></ref> רעייתו נרצחה בשואה. גיסו קארוי גרה היה מחזאי.

== עבודותיו (חלקי) ==
* תזכיר בנושא בדיקה ותיקון תעריף המכס האוטונומי (I - II., בודפשט, 1916–1917)
* יוקר, אינפלציה, יצוא (בודפשט, 1923)

== לקריאה נוספת ==
* [http://mek.oszk.hu/00300/00355/html/ABC16241/16278.htm לקסיקון ביוגרפי הונגרי I-II.] עורך ראשי. אגנש קניירש. בודפשט, 1967-1969.
* [https://mek.oszk.hu/04000/04093/html/0941.html לקסיקון יהודי הונגרי.] עורך. פטר אויווארי. בודפשט, יוז'ף ואגו. 1929
* אגנש ז'וז'נה בריני: בודפשט ובנייה חופשית. 2005

== הערות שוליים ==

קטגוריה:עיתונאים יהודים הונגרים
קטגוריה:בעלי טור יהודים הונגרים
קטגוריה:כלכלנים יהודים הונגרים
קטגוריה:ניצולי השואה: הונגריה
קטגוריה:הונגרים חברי הבונים החופשיים
קטגוריה:יהודים חברי הבונים החופשיים
קטגוריה:בודפשט: אישים
קטגוריה:יהדות בודפשט
קטגוריה:אובודה: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1877
קטגוריה:הונגרים שנפטרו ב-1948
גבולות (סרט קצר)

גבולות הוא סרט גמר קצר משנת 2015 שכתבה וביימה דנה לרר. הסרט הוקרן בבכורה עולמית בפסטיבל הסרטים הבינלאומי ירושלים. זוכה ציון לשבח בפסטיבל ירושלים, זכה בפרס הסרט הטוב ביותר בתחרות הבינלאומית בפסטיבל סרטי הסטודנטים של תל אביב, זכה בציון לשבח מטעם פורום המבקרים, מועמד לפרס אופיר לסרט הקצר הטוב ביותר לשנת 2016.

נמכר לשידור ל-Media-set Italy.

== תקציר העלילה ==
הסרט מתאר יום על סט צילום מנקודת מבטה של מאיה (נעמי לבוב), שחקנית צעירה אשר מתמודדת עם צילומיי סצנה אינטימית. הסיטואציה הלא פשוטה מעוררת בה קונפליקטים רבים לגבי הקווים האדומים שלה, הבעלות על הגוף שלה, והשאלה, איפה עובר הגבול?

== הפקה ==
הסרט נכתב במהלך לימודיה של לרר באוניברסיטת תל אביב, הוא הופק בתמיכת ובסיוע של קרן רבינוביץ וקרן בלבטניק.

== פרסים ופסטיבלים נוספים ==
בשנת 2016 זכה הסרט בפרס הראשון במסגרת התחרות הבינלאומית בפסטיבל הסרטים הבינלאומי לסרטי סטודנטים. הסרט היה מועמד לפרס אופיר של האקדמיה הישראלית לקולנוע וטלוויזיה לסרט הקצר הטוב ביותר, 2016.

זכה לציון לשבח בפסטיבל הסרטים הבינלאומי בירושלים, ובציון לשבח מטעם פורום המבקרים.

== קישורים חיצוניים ==

* 
* 
* 
* 
קטגוריה:סרטים ישראליים משנת 2015
הפיצוץ במערכת הפלסטיין פוסט

בניין מערכת הפלסטיין פוסט, ברחוב הסולל בי-ם, לאחר הפיצוץ
הפיצוץ במערכת פלסטיין פוסט, היה פיגוע טרור בתקופת מלחמת העצמאות, אשר בוצע על ידי אנשי צבא הג'יהאד הקדוש
, ארגונו של עבד אל קאדר אל חוסייני, בשיתוף 2 עריקים בריטיים ממשטרת מאה שערים שבירושלים. באירוע הוטלה פצצה אל בית הדפוס שבמרתף בניין המערכת, ברחוב הסולל (כיום רחוב החבצלת) בירושלים. כתוצאה מן הפיצוץ נגרם הרס רב לבניין, שישה עשר אנשים נפצעו, וארבעה נהרגו
.

ביום ה-1 בפברואר 1948, לאחר השעה 22:00, הסיעו שני עריקים בריטים, חברי מחתרת פשיסטית
, 'אדי בראון' ו'פיטר מדיסון', יחד עם 'אבו ח'ליל ג'נחו', איש כנופיית הג'יהאד הקדוש, משאית צבאית מסוג דודג' ומכונית משטרה בריטיות, והחנו אותן בפתח בניין הפלסטיין פוסט. בשעה 22:55 נשמע קול פיצוץ עז ובניין פלסטיין פוסט נפגע קשה בהתפוצצות. מבנים נוספים ברחוב הסולל ניזוקו, ושמשות נופצו בכל הסביבה.

לימים שימש הבניין כמקום מושבם של עיתון הג'רוזלם פוסט, והסוכנות לקטעי עיתונות.

==לקריאה נוספת==
* עמינדב שמיר, [https://www.nli.org.il/he/newspapers/lmrv/1968/11/29/01/article/33 ירושלים - שלושה פיצוצים ופיצוץ], למרחב⁩⁩, 29 בנובמבר 1968

==הערות שוליים==

קטגוריה:ירושלים: מבנים
קטגוריה:פיגועי טרור בארץ ישראל
קטגוריה:רחוב החבצלת
חוקי היסוד של האימפריה הרוסית (1906)

מועצת המדינה בארמון מרינסקי ב-5 במאי 1906, לפני אימוץ חוקי 1906. ציור מאת איליה רפין.]]
[[ניקולאי השני, קיסר רוסיה: 1894–1917. דיוקן מאת ארנסט ליפגארט.]]
[[איליה רפין, 17 באוקטובר 1905. רוסים חגגו את הענקת מניפסט אוקטובר על ידי ניקולאי השני, שהוביל לחוקי 1906.]]
חוקי היסוד של האימפריה הרוסית משנת 1906 (ברוסית: Основные Государственные Законы Российской империи), המכונים חוקת 1906 הם כינוייהם של התיקונים הגדולים לחוקי היסוד של האימפריה הרוסית משנת 1832, שהפכה את המדינה האבסולוטית לשעבר למדינה בה הסכים הקיסר בפעם הראשונה לחלוק את כוחו האוטוקרטי עם פרלמנט נבחר. החוקים נחקקו ב-6 במאי 1906, ערב פתיחת הדומה הראשונה. חוקה רוסית ראשונה זו הייתה תיקון לחוקי היסוד הקודמים, שפורסמו כקוד החוקים של האימפריה הרוסית (רוסית: Свод законов Российской империи, או Сводъ законовъ Россійской имперіи) ב-1832. חוקי היסוד הוצגו במהלך מהפכת 1905, במאמץ אחרון של הממשלה הקיסרית לשמור על קיומה שלה ולמנוע מהאומה להתדרדר לכדי אנרכיה כוללת.

החוקים החדשים קבעו פרלמנט רוסי דו-ביתי, שבלי אישורו לא היו אמורים לחוקק חוקים ברוסיה. מחוקק זה הורכב מבית עליון, המכונה מועצת המדינה ומבית תחתון, המכונה הדומה הממלכתית. מחצית מבני הבית העליון מונו על ידי הצאר, ואילו המחצית השנייה נבחרה על פי אינטרסים ממשלתיים, פקידותיים ומסחריים שונים. חברי הבית התחתון היו אמורים להיבחר על ידי מעמדות שונים של העם הרוסי, באמצעות מערך מורכב של בחירות עקיפות &#x2014; כשהמשקל היה משוקלל כדי להבטיח את הכוח האולטימטיבי של המעמדות. הדומה אמנם החזיקה בכוח החקיקה ובזכות לחקור את שרי הצאר, אך לא הייתה לה שליטה במינוים או בפיטוריהם, שהיו שמורים למלוכה בלבד. היא גם לא הייתה יכולה לשנות את החוקה, מלבד ביוזמת הקיסר. הצאר שמר על וטו מוחלט על חקיקה, כמו גם על הזכות לפזר את הדומה בכל עת, מכל סיבה שהוא מצא לנכון.<ref></ref> לקיסר הייתה גם הזכות להוציא צווים במהלך היעדרות הדומה &#x2014; אם כי אלה איבדו את תוקפן אם לא אושרו על ידי הפרלמנט החדש תוך חודשיים.

חוקים חדשים אלה הוענקו בכפייה, וניקולאי תעב את מגבלותיה על שלטונו, שנשבע בהכתרתו להעביר לידי בנו. הוא פיזר את הדומה הראשונה והשנייה כשלא תמכו בו ובצו מ-3 ביוני 1906 הוא שינה באופן חד צדדי את תקנות הבחירות כדי להבטיח שאנשים נוספים קרובים אליו יבחרו לדומה. אף על פי שהדומה השלישית והרביעית שהתקבלו הוכיחו את קיומם יותר, הם עדיין הסתכסכו עם הצאר וממשלתו על הכיוון הכללי של המדיניות והאופי הבסיסי של המדינה הרוסית. בסופו של דבר, עם פרוץ המהפכה הרוסית בשנת 1917, לקחה הדומה תפקיד מוביל בהבאה לכניעתו של הצאר, מה שהוביל בתורו לביטול המונרכיה ולעלייתה לשלטון של הממשלה הזמנית הרוסית תחת קרנסקי.
== ראו גם ==
* חוקת רוסיה

== קישורים חיצוניים ==
* [http://www.imperialhouse.ru/en/dynastyhistory/dinzak1.html חוקי 1906]
==הערות שוליים==

קטגוריה:1906 ברוסיה
קטגוריה:האימפריה הרוסית: חוק ומשפט
קטגוריה:האימפריה הרוסית: פוליטיקה
מרכז המודיעין

מרכז המודיעין היא יחידת מודיעין במערך המבצעים המיוחדים (מ"מ) תחת אגף המודיעין של צה"ל.

מערך המבצעים המיוחדים אמון על מתן מענה לאתגרים הביטחוניים הגדולים ביותר של מדינת ישראל, ולצד מרכז המודיעין פועלות היחידה הטכנולוגית של מערך המבצעים המיוחדים - יחידה 81, סיירת מטכ"ל ויחידות נוספות.

== אחריות ותפקיד ==

מרכז המודיעין אחראי על גיבוש תמונת המודיעין, ייזום, פיתוח והובלת המבצעים.

א', מפקד המערך לשעבר, כינה אותה: "מנוע הבעירה שמריץ את כל המ"מ קדימה ועובד על משימות האב. הם בעצם מסמנים את הדרך למטרה".

==עמותת המ"מ==
בשנת 2021 בוגרי היחידה והמערך הקימו את עמותת מ"מ, שמטרותיה המרכזיות הן לפעול למען בוגרי המרכז והמערך, למען המרכז ומערך המ"מ, ולמען החברה בישראל. העמותה פועלת לתמיכה בבוגרים בתחום השמה, נטוורקינג, השכלה ויזמות.

בשנת 2022 הקימה העמותה מועדון יזמות בהובלת בוגרי היחידה והמערך שהם מייסדי חברות הייטק, מנכ"לים ומשקיעים בקרנות הון סיכון, לתמיכה בבוגרי המרכז והמערך בתחום יזמות ועסקים.

== לקריאה נוספת ==
* משה זונדר, סיירת מטכ"ל, כתר ספרים, 2000
* רונן ברגמן, מדינת ישראל תעשה הכל, הוצאת כנרת זמורה ביתן, 2009

== קישורים חיצוניים ==
* 
* 
* 

== הערות שוליים ==

2021 01
קטגוריה:מערך המבצעים המיוחדים
Bad Boy

Bad Boy (בעברית: ילד רע) הוא סינגל שהוקלט על ידי הראפר האמריקאי ג'וס וורלד, ביחד הראפר האמריקאי יאנג ת'אג. השיר יצא לאור ב-15 בינואר 2021, על ידי חברות התקליטים אינטרסקופ וגרייד איי, כסינגל שלא מתוך אלבום.<ref></ref> מגזין Complex דירג את השיר במקום ה-23 ברשימת ״50 השירים הטובים ביותר לשנת 2021 (עד כה)״.<ref></ref>

==רקע והוצאה==
בנובמבר 2019, פרסם וורלד תמונות בעמוד האינסטגרם שלו, עם הכיתוב "דברים גדולים בדרך".<ref></ref> התמונות הכילו גם הצצה לצילומי הסצנות עם במאי הקליפ קול בנט והאמן האורח יאנג ת'אג.<ref></ref>

ב-25 בדצמבר 2020, חשף בנט כי לאחר ציפייה רבה השיר "Bad Boy", והוידאו קליפ שלו יצאו לאור ב-15 בינואר 2021. בנט סיפר כי זה הוא שיתוף הפעולה המצולם האחרון בינו לבין ג'וס וורלד לפני מותו.<ref></ref>

בשיר, ג׳וס וורלד ויאנג ת׳אג מדברים על אורח החיים המהיר שלהם ומשווים את עצמם לויל סמית' ומרטין לורנס, כוכבי הסרט בחורים רעים.

== וידאו קליפ ==
הווידאו קליפ הנלווה שצולם לשיר בוים על ידי קול בנט והועלה לערוץ היוטיוב Lyrical Lemonade בשידור חי ב-15 בינואר 2021, בסמוך לצאתו של הסינגל עצמו. הקליפ צולם בשיקגו ב-25 באוקטובר 2019, חודש, שבוע ושישה ימים בלבד לפני מותו של וורלד.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|15 בינואר 2021
|הזרמת מוזיקה • הורדה דיגיטלית
|גרייד איי • אינטרסקופ
|<ref></ref>
|}

==קישורים חיצוניים==

==הערות שוליים==

קטגוריה:סינגלים מ-2021
קטגוריה:שירי ג'וס וורלד
קטגוריה:שירי יאנג ת'אג
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:וידאו קליפים שבוימו על ידי קול בנט
קטגוריה:סינגלים בהוצאת אינטרסקופ רקורדס
1870 בגרמניה

== אירועים ==
* 26 בפברואר – חברת קומרצבנק הגרמנית נוסדה בהמבורג.
* 19 ביולי – מתחילה מלחמת צרפת–פרוסיה.
* 4 באוגוסט – קרב ויסמבורג – הקרב הראשון במלחמת צרפת–פרוסיה.
* 6 באוגוסט – קרב שפישרן – קרל פרידריך פון שטיינמץ מנצח צבא צרפתי של 21,000 חיילים.
* 6 באוגוסט – קרב וורת' 
* 15 באוגוסט – 28 בספטמבר – המצור על שטרסבורג
* 19 באוגוסט – 27 באוקטובר – המצור על מץ

=== מדע ===
* רודולף קלאוזיוס מוכיח את המשפט הוויראלי הסקלרי.

== נולדו ==
* 2 בינואר – ארנסט ברלך, פסל גרמני אקספרסיוניסט, אמן גילוף, יוצר הדפסים, במאי וסופר. פסליו הוחרמו על ידי המשטר הנאצי כ"אמנות מנוונת".
* 6 בינואר – גוסטב באואר, מדינאי גרמני ששימש בתפקיד קנצלר גרמניה.
* 12 בפברואר – הוגו שטינס פוליטיקאי, תעשיין, איל הון ועיתונות בתקופת הקיסרות הגרמנית ורפובליקת ויימאר.
* 9 במאי – הנס בלושק, צייר, גרפיקאי וסופר גרמני.
* 14 ביוני – סופיה, נסיכת פרוסיה, בתו של פרידריך השלישי, קיסר גרמניה ורעייתו של קונסטנטינוס הראשון, מלך היוונים.
* 21 ביוני – קלרה אימרווהר, כימאית יהודייה גרמנייה, אשתו הראשונה של הכימאי, פריץ הבר. 

== נפטרו ==
* 9 במאי – פרידריך, נסיך וירטמברג, גנרל בצבא וירטמברג, ואביו של וילהלם השני, מלך וירטמברג.
* 1 בספטמבר – יוסף אנטון פון מאפי, תעשיין גרמני.
* 14 בספטמבר – קרל אוגוסט פון שטיינהיל, פיזיקאי, ממציא, מהנדס ואסטרונום גרמני. 
* 14 באוקטובר – קרל טווסטן, פוליטיקאי וסופר גרמני.

==קישורים חיצוניים==

1870
ליגת האומות של CONCACAF

ליגת האומות של CONCACAF (באנגלית: CONCACAF Nations League; בספרדית: Liga de Naciones CONCACAF; בצרפתית: Ligue des Nations de la CONCACAF) היא תחרות כדורגל לנבחרות המאורגנת על ידי CONCACAF – הקונפדרציה לכדורגל של אמריקה הצפונית, אמריקה המרכזית והאיים הקריביים.

התחרות מחליפה, במידה רבה, את משחקי הידידות של פיפ"א.

== היסטוריה ומבנה התחרות ==
הטורניר נחקר והועלה לראשונה לוועדה של CONCACAF ב-8 באפריל 2017, והוכרז לראשונה בנובמבר 2017. הוא בא כתוצאה מרעיון זהה שכבר עבר אישורים סופיים בקונפדרציית אופ"א, ובעצם החל כבר להיות מיושם באירופה בשם ליגת האומות של אופ"א. נשיא CONCACAF באותה עת, ויקטור מונטגליאני אמר כי ההצעה באה לעזור לנבחרות בקונפדרציה לקיים לוח משחקים סדיר ותדיר, כיוון שחלק מהנבחרות אפילו לא מגיעות ל-10 משחקים בתקופה של ארבע שנים, וצריכות משחקים תחרותיים הרבה יותר ממשחקי ידידות כדי להיכנס לכושר ולהעלות את רמתן. מוקדמות העונה הראשונה החלו להתקיים ב-6 בספטמבר 2018 והסתיימו ב-24 במרץ 2019 וקבעו את הדירוג הראשוני של הליגה המחולקת למספר רמות. העונה הראשונה של טורניר הגמר הייתה אמורה להתקיים באפריל 2020 אך נדחתה פעמיים בשל התפרצות מגפת הקורונה, ונערכה ביוני 2021.

== מבנה התחרות ==
הליגה מחולקת לשלוש ליגות: A, B ו-C, ובכל ליגה ישנם ארבעה בתים המקיימים יחסי תמורות ביניהם (ירידות ועליות), בהתבסס על תוצאות הטורניר האחרון ששוחק. הנבחרות שסיימו במקומות הראשונים בכל בית נכנסות לתחרות גמר. ארבע הנבחרות שסיימו במקומות הראשונים בבתים של ליגה A - נכנסות לפלייאוף נוקאאוט בסופם מוכתרת המנצחת לאלופת הטורניר, וארבע הנבחרות שסיימו במקומות הראשונים בבתים של ליגה B וליגה C - עולות לליגה מעליהם. בנוסף ארבע הנבחרות שסיימו במקומות האחרונים בבית בכל הליגות יורדות לליגה מתחתיהן.
הטורניר גם קובע איזה מהנבחרות תשתתף בעונה הבאה של גביע הזהב של CONCACAF.

== תוצאות משחקי גמר ליגת האומות ==
{| class="wikitable" style="font-size: 90%; text-align: center; width: 100%;"
! rowspan="2" width="8%" |עונה
! rowspan="2" width="10%" |מארחת
! colspan="3" |גמר
! colspan="3" |משחק על המקום השלישי
|-
! width="14%" |אלופה
! width="10%" |תוצאה
! width="14%" |סגנית
! width="14%" |מקום שלישי
! width="10%" |תוצאה
! width="14%" |מקום רביעי
|-
|2019/2020
|
|
|3–2
|
|
|2–2 (5–4)
|
|-
|2022/2023
|
|
|2–0
|
|
|1–0
|
|-
|2023/2024
|
|
|2–0
|
|
|1–0
|
|}

== ראו גם ==

* ליגת האומות של אופ"א
* גביע הזהב של CONCACAF
* CONCACAF

== קישורים חיצוניים ==
* 

== הערות שוליים ==

קטגוריה:תחרויות כדורגל לנבחרות לאומיות
קטגוריה:אמריקה הצפונית: תחרויות ספורט
קטגוריה:אמריקה המרכזית: ספורט
2021 בגרמניה

2021 בגרמניה היא השנה בה מציינת גרמניה 150 שנות לאום.

== הנהגה ==
* נשיא: פרנק וולטר שטיינמאייר
* קנצלרית: אנגלה מרקל

== אירועים בולטים ==
* 4 בינואר – הסגר בגין מגפת הקורונה הוארך עד 31 בינואר.

==ראו גם==
* 2021

==קישורים חיצוניים==

== הערות שוליים ==

*
2021
1872 בגרמניה

== אירועים ==
* 4 ביולי – חוק הישועים מוצהר
* 12 בנובמבר – נוסד בנק דרזדנר

=== מדע ===
* ריכרד דדקינד מפרסם את "הרצף ומספרים אי רציונליים", עבודתו על הגדרת המספרים האי-רציונליים במונחי חתכי דדקינד.
* פליקס קליין מפיק את תוכנית ארלנגן בנושא של סיווג גאומטריות בעזרת חבורות הסימטריות שלהן.
* לודוויג בולצמן קובע את משוואת בולצמן להתפתחות זמנית של פונקציות הפצה במרחב פאזה.
* פוליוויניל כלוריד נוצר בטעות על ידי הכימאי הגרמני אויגן באומן.

== נולדו ==
* 28 בינואר – אוטו בראון, פוליטיקאי גרמני מהמפלגה הסוציאל-דמוקרטית הגרמנית בתקופת רפובליקת ויימאר.
* 8 בפברואר – תיאודור לסינג, פילוסוף ופובליציסט יהודי-גרמני שחי בגרמניה.
* 22 באפריל – מרגרטה, נסיכת פרוסיה, בת הזקונים של פרידריך השלישי, קיסר גרמניה ורעייתו של פרידריך קרל, נסיך הסן.
* 13 באוגוסט – ריכרד וילשטאטר, כימאי אורגני יהודי גרמני, חתן פרס נובל לכימיה לשנת 1915 "על עבודתו בנושא הפיגמנטים הצמחיים", ביניהם כלורופיל.
* 11 בנובמבר – פרדריק סטוק, מנצח ומלחין אמריקאי ממוצא גרמני.

== נפטרו ==
* 24 במאי – יוליוס שנור פון קרולספלד, צייר גרמני.
* 13 בספטמבר – לודוויג פוירבך, פילוסוף ואנתרופולוג גרמני.
* 14 באוקטובר – אלברכט, נסיך פרוסיה (1809–1872), איש צבא ונסיך גרמני מבית הוהנצולרן.

==קישורים חיצוניים==

1872
בלה ואגו (שחקן)

בלה ואגו (במקור ברוך ויינברגר,<ref>Az engedélyt tartalmazó BM rendelet száma/évszáma: 6078/1898. Forrás: MNL-OL 30808. mikrofilm 937. kép 3. karton. Névváltoztatási kimutatások 1898. év 101. oldal 30. sor</ref> בהונגרית: Vágó Béla; אוראדיה, 26 ביוני 1871 – בודפשט 30 בינואר 1931) היה שחקן, במאי יהודי-הונגרי. הוא אחיו הם לאסלו ואגו ויוז'ף ואגו, האדריכלים ושל גזה ואגו, השחקן והמחזאי.

== ביוגרפיה ==
בלה ואגו נולד במשפחה יהודית כבנם של מיהאי ויינברגר (1837–1917) ושל יוזפה מרקוביץ'. בשנת 1893 חתם חוזה בלהקתו של אנטל בוקודי בטרגו מורש, לימים הוזמן לקלוז'-נאפוקה, משם לפץ', ואז ב-1903 החתים אותו לאסלו באוטי בתיאטרון קיראי, שם הופיע לראשונה במחזה "גטו" של המחזאי היהודי-הולנדי הרמן היירמנס (Herman Heijermans), בהצלחה רבה. מתיאטרון קיראי הוא עבר ל"תיאטרון ההונגרי" (Magyar Színház) כבמאי הראשי. הוא הופיע גם בתיאטרון בלהה לואיזה ובתיאטרון האופרטה של בודפשט. מספטמבר 1930 ועד מותו הוא היה מנהל "תיאטרון מרכז העיר" ((Belvárosi Színház (1917–1951)).

== חייו הפרטיים ==
אשתו הראשונה הייתה השחקנית שטפניה בורגר, איתה התחתן בבודפשט, ב-1 ביולי 1908, ואז התגרש בשנת 1912.<ref></ref> אשתו השנייה הייתה מריה ויינברגר (1889–1931),<ref></ref> אותה נשא לאישה ב-23 בספטמבר 1915.<ref></ref> בלה ואגו הובא למנוחת עולמים בבית הקברות היהודי ברחוב קוזמה בבודפשט.

== תפקידיו כשחקן ==
* הרמן היירמנס: גטו. . . . זהל
* דז'ה סומורי: המלך לאיוש השני. . . . פאלאטין בטורי
* קפטן סילביו. . . . פרנץ נאג'סילאג'י
* ויליאם שייקספיר: המלט. . . . פולוניוס
* מקסים גורקי: מקלט לילה. . . . לוקה
* יוז'ף קטונה: באנק באן . . . . טיבורק
* ז'אן-פול סארטר: אסירי אלטונה. . . . ברזילאי
* מריה דל כרמן. . . . דומינגו
* פרנץ מולנר : משחק בטירה. . . . חֲגִיגָה
* אימרה פלדש: האדונים הפקידים. . . . ברוהסר
* מור יוקאי : בעל בית חדש. . . . גריזק
* לאיוש בירו: הוטל אימפריאל. . . . טבקוביץ'
* הציפור הכחולה. . . . סבא
* פרנץ צ'פרגי: סייח צהוב. . . . בוטוס אייסיג
* אן ניקולס: שושנת התאנה. . . . סמואלס ג'קאב דר.

== בימוייו ==
* שאנדור ברודי: מלכים
* לאסלו פודור: ד"ר יוצי סבו
* לאיוש בירו: שושן צהוב
* לאסלו פודור: עט נובע
* לורנס ג'ונסון: מוח המשפחה
* דייוויס - ליפשיץ: גרטשן
* ארפאד פאסטור: מגנטי

== סרטיו ==
* שימון יודית (1915)
* בן המזל (1916)
* המאהב (1918)
* יונים לבנות בעיר שחורה (1923)

== לקריאה נוספת ==
* [http://mek.oszk.hu/00300/00355/html/ABC16241/16274.htm לקסיקון ביוגרפי הונגרי]. IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. 
* [http://mek.oszk.hu/02100/02139/html/sz28/18.html לקסיקון אמנות הבמה]. Főszerk. Székely György. Budapest: Akadémiai. 1994. 

== קישורים חיצוניים ==

* [http://www.szinhaziadattar.hu/ מאגר תיאטרון]

== הערות שוליים ==

קטגוריה:במאי תיאטרון יהודים הונגרים
קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:במאי קולנוע יהודים הונגרים
קטגוריה:משפחת ואגו
קטגוריה:הונגרים שנולדו ב-1871
קטגוריה:נפטרים ב-1931
יחסי אוזבקיסטן–סלובניה

בול דואר אוזבקי המציג מפגש בין [[נשיא אוזבקיסטן אסלאם קרימוב (משמאל) ובין מקבילו הסלובני יאנז דרנובשק]]
יחסי אוזבקיסטן–סלובניה הם היחסים הדיפלומטיים שבין רפובליקת אוזבקיסטן ורפובליקת סלובניה.

במהלך ביקורו של שר החוץ הסלובני באוזבקיסטן באוקטובר 2003, נחתם הסכם על הגנה על השקעות ופרוטוקול לשיתוף פעולה בין משרדי החוץ של שתי המדינות.

מחזור המסחר בין שתי המדינות עמד בשנת 2002 על 2.1 מיליון דולר.

הוסכם על פיתוח נוסף של היחסים בין ממשלות, פרלמנטים ושיתוף פעולה כלכלי.

==קישורים חיצוניים==
אמיר כהן

אמיר כהן (נולד ב-1970) הוא קצין משטרה בדרגת ניצב המכהן כמפקד מחוז דרום.

==ביוגרפיה==
כהן גדל בשיכון ד' בטבריה. ב-1988 התגייס לשירות חובה במשמר הגבול. פיקד על יחידת אלון במג"ב צפון והוביל מבצע שהביא לחשיפת חוליית הטרור שביצעה את רצח אולג שייחט ופיגועים נוספים. פיקד על מתקן ביטחוני (מתקן 302) באבטחת משמר הגבול, אחר כך שימש מפקד פלוגה מ"א (יסמ"ג יהודה) במג"ב איו"ש. בתפקידיו הבאים שימש מפקד גדוד במג"ב עוטף ירושלים, סגן מפקד מג"ב צפון וקצין המבצעים של משמר הגבול. בספטמבר 2015 מונה למפקד מרחב נתב"ג וב-2018 מונה לסגן ראש אגף ההדרכה.

בפברואר 2021 מונה למפקד מג"ב בדרגת ניצב. ביוני 2023 נקבע כי בתפקידו הבא יכהן כמפקד מחוז דרום. כהן התגורר עם משפחתו במנחמיה, אך בשנת 2023 העתיק את מקום מגוריו לעיר שדרות, עם מינויו למפקד מחוז דרום במשטרה.<ref name=":0"></ref>

=== מלחמת חרבות ברזל ===
ב-7 באוקטובר 2023, היה כהן בין הראשונים להגיב על מתקפת הפתע של חמאס על ישראל. הוא התעורר מרעש האזעקות והרקטות ולאחר שיחה עם תושב כפר עזה, הבין שההפגזות הן פעולת הסחה. בשעה 6:41 הכריז כהן על "פרש פלשת", קוד להקפצת כוחות המשטרה והצבא בעקבות חדירת מחבלים ואירוע רב-זירתי.<ref name=":0" /> כהן פיקד והשתתף בקרב על תחנת המשטרה בשדרות. בקרב זה הוא נפגע מרסיס בעין ושני כדורים בגבו, אך המשיך להילחם.<ref name=":1" /> לאחר הגעה של כוחות ימ"מ ואחרים, כהן נסע פצוע לטפל באירוע בני הערובה באופקים, ולאחר מכן שב לשדרות והורה על הריסת תחנת המשטרה על המחבלים.<ref name=":1" />

כהן פיקד על כוחות המשטרה בזירות לחימה רבות שיצרו קו הגנה ובלמו את התפשטות הטבח ליישובים וערים נוספים במרכז וצפון הארץ ובכך נמנע אסון גדול יותר. בעקבות זאת, נבחר להשיא משואה ביום העצמאות ה-76.

כהן בעל תואר ראשון במדעי החברה, תואר שני במנהל עסקים ובוגר המכללה לביטחון לאומי.

==קישורים חיצוניים==

* 
* 
* 
* 
* טקס הדלקת המשואות 2024: [https://govextra.gov.il/masuot76/masuot76/home/security-forces/ משואת כוחות הביטחון], באתר מערך הדיגיטל הלאומי

==הערות שוליים==

קטגוריה:מפקדי משמר הגבול
קטגוריה:ניצבי משטרת ישראל
קטגוריה:מנחמיה: אישים
קטגוריה:שדרות: אישים
קטגוריה:טבריה: אישים
קטגוריה:מלחמת חרבות ברזל: אישים
קטגוריה:משיאי משואה ביום העצמאות: 2024
קטגוריה:ישראלים שנולדו ב-1970
קטגוריה:משטרת ישראל במלחמת חרבות ברזל
יחסי אוזבקיסטן–אסטוניה

שר החוץ האוזבקי [[עבד אל-עזיז קמילוב (מימין) נפגש עם מקבילו האסטוני אורמס פאט בשולי העצרת הכללית של האומות המאוחדות בניו יורק, 2012]]
יחסי אוזבקיסטן–אסטוניה הם היחסים הדיפלומטיים שבין אוזבקיסטן לאסטוניה.

לאחר שאוזבקיסטן קיבלה עצמאות בשנת 1994, נוצרו יחסים דיפלומטיים בין שתי המדינות. הצדדים שוקלים מספר טיוטות והסכמים בין ממשלתיים ואמנות. בתמיכת תנועת הנוער קמולות וארגונים ציבוריים אחרים, הוקמה חברת ידידות אוזבקיסטן-אסטוניה בטשקנט במטרה ליצור קשרים תרבותיים.

בשנת 2003 מחזור הסחר בין הרפובליקה של אוזבקיסטן לאסטוניה הסתכם ב-2.1 מיליון דולר.

==קישורים חיצוניים==
אלבריחה

אלבריחה גדול בכניסה לחנות
אלבריחה (מספרדית: Alebrije) הם בובות-פסלי אמנות עממיות מקסיקניות, שצבעיהם עזים המבוססים על יצורים פנטסטיים (פנטזיים או מיתולוגיים). מקור פסלים אלו, כחלק מהמצאת המונח מקורו בקרטונרו יליד מקסיקו סיטי פדרו לינארס. לינארס סיפר שב-1930 כאשר הוא היה חולה בעודו במיטתו הוא היה מחוסר הכרה. כשהיה מחוסר הכרה הוא חלם על מקום מוזר המדומה ליער. שם ביער הוא ראה עצים, בעלי-חיים, סלעים, עננים שפתאום הפכו לצורה מוזרה בהם סוגים שונים ומשונים של בעלי-חיים אבל לא ידועים, בין היתר, היה חמור עם כנפי פרפר, תרנגול עם קרני שור, אריה עם ראש נשר אשר כולם צעקו את המילה "אלגריס אלגריס"!. עם החלמתו החל לשחזר את היצורים שראה בחלומו דרך קרטון, נייר המורכב ברצועות נייר עם דבק כאבזור.

עבודתו משכה את תשומת ליבו של בעל גלריה אשר היה בקוארנאווקה בדרום מקסיקו, ומאוחר יותר התגלה גם לאומנים דייגו ריברה ופרידה קאלו. בשנות ה-80 ארגן קולנוע הבריטי על ידי יהודית ברונובסקי, בו הראו סדנת הפגת מלאכת-יד אומנותית מקסיקנית בארצות-הברית בהשתתפות פדרו לינארס, מנואל ג'מנס ואומנית הטקסיל מריה סבינה מאואקסקה.

== קישורים חיצוניים ==

קטגוריה:פיסול
יחסי אוזבקיסטן–שוודיה

יחסי אוזבקיסטן–שוודיה הם היחסים הבילטרליים שבין רפובליקת אוזבקיסטן ובין ממלכת שוודיה.

==היסטוריה==
ב-29 במאי 2001 נחתם הסכם בין אוזבקיסטן ושוודיה בנושא קידום והגנה הדדית על השקעות. 

ב-12 בספטמבר 2002 נחתם הסכם שיתוף פעולה בין נציב תלונות הציבור של האוליי מג'ליס (הפרלמנט האוזבקי) לבין נציב תלונות הציבור של הריקסדאג (הפרלמנט השוודי). 

מחזור הסחר בין שתי המדינות בשנת 2003 הסתכם ב-17.9 מיליון דולר. מיצג הפוטנציאל הכלכלי של אוזבקיסטן נערך בשוודיה בתאריכים 10-13 באפריל 1999.
נגייסטרגאר

נגייסטרגאר (בהונגרית: Nagyesztergár) הוא כפר במחוז וספרם שבמרכז הונגריה.
כמו יישובים רבים באירופה גם בנגייסטרגאר מספר התושבים נמצא בירידה. כך, בשנת 1990 היה מספר התושבים 1,213 ובשנת 2020 רק 1,077 תושבים.

בשנת 1984 אוחד הכפר עם זירץ וקיבל את עצמאותו מחדש בשנת 1994.

==יהודי נגייסטרגאר==
בנגייסטרגאר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|18
|
|-
|1880
|9
|926
|-
|1910
|9
|
|-
|1920
|5
|
|-
|1930
|4
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
בלי (ראפר)

אחמד בלשה (בערבית: أحمد بلشي; נולד ב-7 באפריל 1984), הידוע בשם הבמה בלי (Belly), הוא ראפר, זמר, פזמונאי ומפיק מוזיקלי פלסטיני-קנדי.<ref></ref><ref></ref>

==ביוגרפיה==
בלשה נולד בעיר ג'נין שביהודה ושומרון, וגדל באוטווה. הוא החל את הקריירה המוזיקלית שלו בגיל 16, תוך ניגון תופים בלהקות פאנק שונות באוטווה. בגיל 21, החל להתמקד במוזיקת היפ הופ והוציא את המיקסטייפ הראשון שלו, Death Before Dishonor: Vol. 1. לאחר מכן, הוציא שמונה פרויקטים נוספים בטווח של שש שנים, בהם אלבום הבכורה שלו, The Revolution, שיצא בשנת 2007, כמו גם שני מיקסטייפים משותפים, The Lost Tapes ו-The Greatest Dream I Never Had, עם קורופט ודי ג'יי דרמה בהתאמה.

לאחר שלקח הפסקה מהמוזיקה, בשנת 2015 חתם בחברת התקליטים XO, ומאוחר יותר בחוזה נוסף עם חברת התקליטים רוק ניישן,<ref></ref> לאחר שתרם בכתיבה משותפת למגוון שירים עבור אמני ה-R&B דה ויקנד וביונסה. בלי קיבל סך של אחד עשר קרדיטים על פני אלבומי האולפן של דה ויקנד, תוך שסיפק קולות רקע וכתיבה לשיר "" מתוך אלבומה של ביונסה, Lemonade. לאחר מכן, המשיך בלי להוציא ארבעה מיקסטייפים נוספים. בשנת 2018, הוציא את אלבומו השני, Imigrant.<ref></ref>

בשנת 2016, בלי זכה בפרס פזמונאי השנה בטקס פרסי SOCAN (האגודה הקנדית למלחינים, מחברים ומו"ל) על "תרומתו המשמעותית והמצטיינת למוזיקה פופולרית בשנה האחרונה".<ref></ref> לצד פרס ה-SOCAN שלו, זכה בלי בפרס ג'ונו,<ref>[http://www.fontananorth.com/pdfs/news/bellykeshia_20080415.pdf CP Records Releases New Belly and Keshia Chante single "Get To Know You"] </ref> שלושה פרסי MuchMusic, וזכה פעמיין במצעד הלאומי של Much Music Countdown.

==דיסקוגרפיה==
===אלבומי אולפן===
* 2007: The Revolution
* 2018: Immigrant
* 2021: See You Next Wednesday
* 2024: 

===מיקסטייפים===
* 2005: Death Before Dishonor: Vol. 1
* 2005: Death Before Dishonor: Vol. 2
* 2007: Death Before Dishonor: Vol. 3
* 2010: Back for the First Time Vol. 1 
* 2011: Sleepless Nights 
* 2011: Belly & Kurupt The Lost Tapes 2008 
* 2011: The Greatest Dream I Never Had 
* 2015: Up for Days
* 2016: Another Day in Paradise
* 2016: Inzombia
* 2017: Mumble Rap
* 2023: Mumble Rap 2

==קישורים חיצוניים==

* 

==הערות שוליים==

קטגוריה:ראפרים קנדים
קטגוריה:זמרים פלסטינים
קטגוריה:פזמונאים קנדים
קטגוריה:מפיקים מוזיקליים קנדים
קטגוריה:זמרים קנדים
קטגוריה:מוסלמים קנדים
קטגוריה:ראפרים פלסטינים
קטגוריה:ישראלים שהיגרו לקנדה
קטגוריה:אמני איילנד רקורדס
קטגוריה:ג'נין: אישים
קטגוריה:זוכי פרס ג'ונו
קטגוריה:קנדים שנולדו ב-1984
אטול אליף אליף

אטול אליף אליף (בדיבהי އއ) או בשמו הרשמי אטול ארי הצפוני (Ari Atholhu Uthuruburi), הוא אטול מנהלי, אחד ממחוזות האיים המלדיביים, במערב האיים המלדיביים. הוא כולל את החלק הצפוני של אטול ארי, את אטול רסדהו ואת אטול תודו. האוכלוסייה היא מעט פחות מ-5,800 תושבים (נכון לשנת 2006).

שמונה איים, מתוך 33 איים במחוז, מאוכלסים, בנוסף לבירה המנהלית באי רסדהו (900 תושבים), האיים הם בודופולהודהו, פרידהו, הימנדהו, מאלהוס, מתיוורי, תודו ואוקולהס.

התיירות מפותחת מאוד באליף אליף בשל הקרבה היחסית לנמל התעופה הבינלאומי של מאלה, כמו אטול ארי כולו. יש מעל לתריסר , כולל האי קוראמתי באטול רסדהו.

בדרום מצטרף ישירות מחוז אטול אליף דאל , שכולל רק את החלק הדרומי של אטול ארי.
== קישורים חיצוניים ==

האטולים של מחוז אליף אליף במלדיביים

קטגוריה:האיים המלדיביים: מחוזות
קטגוריה:האיים המלדיביים: אטולים